wickkiey/tamil-wikipedia-markdown huggingface dataset:
# சி. ஆர். சரஸ்வதி


**சி. ஆர். சரஸ்வதி** (*C. R. Saraswathi*) என்பவர் ஒரு இந்தியத் திரைப்பட நடிகை மற்றும் அரசியல்வாதி ஆவார். இவர் முதன்மையாக தமிழ் படங்களில் நடித்துள்ளார். இவர் தற்போது அனைத்திந்திய அண்ணா திராவிட முன்னேற்றக் கழகத்தின் பிளவுக் குழுவான அம்மா மக்கள் முன்னேற்றக் கழகத்தின் செய்தித் தொடர்பாளராகச் செயல்பட்டு வருகிறார்.  

## தொழில்
சி. ஆர். சரஸ்வதி 1979 ஆம் ஆண்டில் திரைப்பட நடிகையாகத் தனது வாழ்க்கையைத் தொடங்கினார். மேலும் 1999 ஆம் ஆண்டில் அனைத்திந்திய அண்ணா திராவிட முன்னேற்றக் கழகத்தில் சேர்ந்தார். 2014 ஆம் ஆண்டில், ஜெயலலிதாவால் அ.தி.மு.க கட்சியின் செய்தித் தொடர்பாளராக நியமிக்கப்பட்டார். பல்லாவரம் சட்டமன்றத் தொகுதியில் 2016 ஆம் ஆண்டு நடைபெற்ற தமிழ்நாடு சட்டமன்றத் தேர்தலில் இவர் போட்டியிட்டு தோல்வியடைந்தார். இவர் தற்போது அம்மா மக்கள் முன்னேற்றக் கழகத்தில் இருக்கிறார்.  

## விருதுகள்
தமிழ் திரையுலகில் இவர் செய்த பங்களிப்புகளுக்காக 2004 ஆம் ஆண்டு தமிழக அரசின் கலைமாமணி விருதைப் பெற்றார்.  

## திரைப்படவியல்
| 1979 | *சுவர் இல்லாத சித்திரங்கள்* | செல்வி |  |
| --- | --- | --- | --- |
| 1987 | *எங்க சின்ன ராசா* | நாகம்மாள் |  |
| 1988 | *அண்ணாநகர் முதல் தெரு* | சரஸ்வதி |  |
| 1991 | *புதிய ராகம்* | ரகுராமனின் தாயார் |  |
| 1991 | *வசந்தகால பறவை* | வழக்கறிஞர் |  |
| 1992 | *பொண்டாட்டி ராஜ்ஜியம்* |  |  |
| 1992 | *தங்க மனசுக்காரன்* | யசோதை |  |
| 1992 | *அபிராமி* | சரோஜா |  |
| 1992 | *இளவரசன்* | செல்வநாயகத்தின் மனைவி |  |
| 1992 | *சேவகன்* | அசோக்கின் தாய் |  |
| 1992 | *சிங்கார வேலன்* | சுமதியின் தாயார் |  |
| 1992 | *அம்மா வந்தாச்சு* | பள்ளி ஆசிரியர் |  |
| 1992 | *காவியத் தலைவன்* | பிரியாவின் தோழி |  |
| 1992 | *நாளைய செய்தி* | சாவித்திரி |  |
| 1993 | *பிரதாப்* |  |  |
| 1993 | *மணிக்குயில்* | ரத்னசபாபதி மனைவி |  |
| 1993 | *எங்க முதலாளி* |  |  |
| 1993 | *பொறந்த வீடா புகுந்த வீடா* |  |  |
| 1993 | *மாமியார் வீடு* |  |  |
| 1994 | *அமைதிப்படை* | குயிலியின் தாய் |  |
| 1994 | *அத்த மக ரத்தினமே* | புதுக்கோட்டை சுந்தரி |  |
| 1994 | *கில்லாடி மாப்பிள்ளை* | தேவியின் தாய் |  |
| 1994 | *சுப்பிரமணிய சாமி* | சரசா |  |
| 1995 | *எங்கிருந்தோ வந்தான்* | மீனாட்சி |  |
| 1995 | *பாட்டு பாடவா* | தேவியின் தாய் |  |
| 1995 | *கர்ணா* | மாணிக்கத்தின் மனைவி |  |
| 1995 | *ஒரு ஊரில் ஒரு ராஜகுமாரி* |  |  |
| 1995 | *காந்தி பிறந்த மண்* | சத்யவதி |  |
| 1996 | *வசந்த வாசல்* | வசந்தா |  |
| 1996 | *புருஷன் பொண்டாட்டி* | சூரியகலா |  |
| 1996 | *செல்வா* | பாமா |  |
| 1997 | *புதுநிலவு* |  |  |
| 1997 | *ஒன்ஸ்மோர்* | கவிதாவின் அம்மா |  |
| 1998 | *நாம் இருவர் நமக்கு இருவர்* |  |  |
| 1998 | *என் உயிர் நீதானே* | ஜானகியின் அண்ணி |  |
| 1998 | *நினைத்தேன் வந்தாய்* | சாவித்திரியன் அத்தை |  |
| 1998 | *சிவப்பு நிலா* | வழக்கறிஞர் |  |
| 1999 | *கெஸ்ட் அவுஸ்* |  |  |
| 1999 | *மறவாதே கண்மணியே* |  |  |
| 2001 | *என் புருசன் குழந்தை மாதிரி* |  |  |
| 2002 | *பம்மல் கே. சம்பந்தம்* | மாலதியின் தாய் |  |
| 2002 | *காமராசு* | வசந்தியின் தாய் |  |
| 2002 | *கார்மேகம்* |  |  |
| 2002 | *இவன்* |  |  |
| 2006 | *47ஏ பெசன்ட் நகர் வரை* |  |  |
| 2007 | *நம் நாடு* |  |  |
| 2008 | *பழனி* | தீப்தியின் தாய் | } |
# திலீப் குமார் (இயக்குநர்)

**திலீப் குமார்** என்பவர் விளம்பர படங்கள் மற்றும் தமிழகத் திரைப்படத்துறையில் பணிபுரியும் திரைப்பட இயக்குநர் ஆவார். இவர் 2017 ஆம் ஆண்டு கல்கி என்ற திரைப்படத்தின் மூலம் தமிழ்த் திரைப்படத்துறையில் இயக்குநராக அறிமுகமானார். அதை தொடர்ந்து 2021 ஆம் ஆண்டில் மாறா என்ற திரைப்படத்தை இயக்கியதன் மூலம் பலரது கவனத்தையும் பெற்றுள்ளார். இந்த திரைப்படத்தில் மாதவன் மற்றும் சிரத்தா சிறீநாத் ஆகியோர் நடித்துள்ளார்கள்.  

## திரைப்படங்கள்
| ஆண்டு | திரைப்படம் | இயக்குநர் |
| --- | --- | --- |
| 2017 | கல்கி |  |
| 2021 | மாறா |  |
# புவி அறிவியல் துறை அமைச்சகம்



**புவி அறிவியல் அமைச்சகம்** (The Ministry of Earth Sciences) இந்திய வானிலை ஆய்வுத் துறை (ஐஎம்டி), இடைநிலை அளவிலான வானிலை முன்னறிவிப்புக்கான தேசிய மையம் (என்.சி.எம்.ஆர்.டபிள்யூ.எஃப்), இந்திய வெப்பமண்டல வானிலை ஆய்வு நிறுவனம் (ஐ.ஐ.டி.எம்), புனே மற்றும் பூமி இடர் மதிப்பீட்டு மையம் (EREC), மற்றும் பெருங்கடல் மேம்பாட்டு அமைச்சகம் ஆகியவற்றின் இணைப்பிலிருந்து 2006 ஆம் ஆண்டில் உருவாக்கப்பட்டது.  

## வரலாறு
1981 ஆம் ஆண்டில் அமைச்சரவை செயலகத்தின் ஒரு பகுதியாக இந்திய அரசு பெருங்கடல் மேம்பாட்டுத் துறையை (டிஓடி) உருவாக்கியது. இது நேரடியாக இந்தியப் பிரதமரின் பொறுப்பில் வைக்கப்பட்டது. 1982 ஆம் ஆண்டில் இது ஒரு தனித்துறையாக மாறி கடல் மேம்பாட்டுத் துறையில் அதன் நடவடிக்கைகளை மேற்கொள்ளத் தொடங்கியது. 2006 ஆம் ஆண்டில் இது பெருங்கடல் மேம்பாட்டு அமைச்சகம் என்று ஒரு தனி அமைச்சகமாக மாற்றப்பட்டது. 2006 ஆம் ஆண்டு சூலையில், அமைச்சகம் மீண்டும் மறுசீரமைக்கப்பட்டது. புதிய புவி அறிவியல் அமைச்சகம் அதன் நோக்கத்தின் கீழ் பல்வேறு நிறுவனங்களுடன் நடைமுறைக்கு வந்தது. 2006 ஆம் ஆண்டில் ஒரு தீர்மானத்தின் மூலம் அரசாங்கம் இந்திய அளவீட்டுத் துறை, இந்திய வெப்பமண்டல வானிலை ஆய்வு நிறுவனம் மற்றும் இடைநிலை அளவிலான வானிலை முன்னறிவிப்பு மற்றும் ஆராய்ச்சிக்கான தேசிய மையம் (என்.சி.எம்.ஆர்.டபிள்யூ.எஃப்) ஆகியவற்றை அதன் நிர்வாகக் கட்டுப்பாட்டுக்குள் கொண்டு வந்தது. இந்தத் தீர்மானம் அணுசக்தி ஆணையம் மற்றும் விண்வெளி ஆணையம் போன்று புவி ஆணையத்தையும் அமைத்தது. தற்போது, அமைச்சகத்திற்கு டாக்டர் ஹர்ஷ் வர்தன் தலைமை தாங்குகிறார்.  

## செயல்பாடுகள்
வளிமண்டல அறிவியல், பெருங்கடல் அறிவியல் மற்றும் தொழில்நுட்பம் மற்றும் நில அதிர்வு ஆகியவற்றை ஒருங்கிணைந்த முறையில் கவனிப்பதே அமைச்சின் ஆணை ஆகும்..  
## இவற்றையும் பார்க் க
- இந்திய அரசு அமைச்சகங்களின் பட்டியல்

## மேற்கோள்
# ஊர்வசி ஊர்வசி


" **ஊர்வசி ஊர்வசி** " (*Urvasi Urvasi*) என்பது ஏ. ஆர். ரகுமான் இசையமைத்த ஓர் இந்திய தமிழ் திரைப்பட பாடல் ஆகும். இது 1994 ஆம் ஆண்டு *காதலன்* திரைப்படத்திற்காக வைரமுத்து எழுதியது. இந்த பாடலில் சுரேஷ் பீட்டர்ஸ், சாகுல் ஹமீது, ஏ. ஆர். ரகுமான் ஆகியோரின் குரல்கள் இடம்பெற்றுள்ளன. இந்தப்படத்திற்கு இசையமைக்கபட்ட முதல் பாடல் "ஊர்வசி" ஆகும். இந்த பாடல் சமகால தமிழிசையின் ஒரு இசை வரைபடமாக இருந்தது. மேலும் எல்லா காலத்திற்குமான மிகவும் பிரபலமான பாடல்களில் ஒன்றாக இது மாறியது. பாடலின் இந்தி பதிப்பும் இதேபோல் இந்தியா முழுவதும் வெற்றிகரமான பாடலாக இருந்தது.  

## பிற பதிப்புகள்
இந்த பாடல் பின்னர் தெலுங்கு மற்றும் இந்தி மொழிகளில் மொழிமாற்றம் செய்யப்பட்டது. இந்தி பதிப்பின் காதலன் படப் பாடலானது, *ஹம்சே ஹை முகாபலா* என அழைக்கபட்டது. இது இந்தியாவில் 2.5 மில்லியன் தொகுதிகள் விற்பனையானது. "ஊர்வசி" அதன் பிரபலமான பாடல்களில் ஒன்றாகும். இப்படால்  ராஜசிற்பியின் 1996 ஆண்டைய திரைப்படமான *டேக் இட் ஈசி ஊர்வசி* என்ற படத்திற்கான பெயராக அமைய உந்துதலாக இருந்தது.  

2014 ஆம் ஆண்டில், அமெரிக்க ஹிப் ஹாப் பதிவுக் கலைஞர்கள் வில்.ஐ.எம் மற்றும் பாடகர் கோடி வைஸ் ஆகியோர் "ஊர்வசி ஊர்வசி" ஐ *இட்ஸ் மை பர்த்டே* என மீண்டும் உருவாக்கினர். *இட்ஸ் மை பர்த்டே* ஐக்கிய இராச்சியத்தில் தரவரிசையில் முதலிடத்தைப் பிடித்தது, அங்கு வில்.ஐ.எம் இன் பத்து தரவரிசை பட்டியலில் முதலிடத்தைப் பிடித்தது. 2016 ஆம் ஆண்டில், இந்த பாடல் ஆஸ்திரேலிய திரைப்படமான *லயனில்* இடம்பெற்றது.  

யோ யோ ஹனி சிங் 2018 இல் "ஊர்வசி" பாடலின் ரீமிக்ஸ் பதிப்பை வெளியிட்டார்.
# அமித்பூர், தில்லி


**அமித்பூர்** (Hamidpur) இந்தியாவின் தில்லியில் வடமேற்கு தில்லி மாவட்டத்தின் நரேலா தாலுகாவில் அமைந்துள்ள ஒரு கிராமம் ஆகும். அது மாவட்டத் துணைத் தலைமையகம் அலிப்பூரிலிருந்து 9 கிலோமீட்டர் தொலைவிலும், மாவட்டத் தலைமையகமான கஞ்சவாலாவிலிருந்து 21 கிலோமீட்டர் தொலைவிலும் உள்ளது. மக்கள் தொகை கணக்கெடுப்பு 2011 தகவல்களின்படி, அமீத்பூர் கிராமத்தின் இருப்பிடக் குறியீடு அல்லது கிராமக் குறியீடு 063870 ஆகும்.  

## புள்ளிவிவரங்கள்
மக்கள் தொகை கணக்கெடுப்பு 2011 இன் படி, கிராமத்தின் மொத்த புவியியல் பரப்பளவு 343.3 ஹெக்டேர் ஆகும். அமீத்பூரில் மொத்தம் 3,469 மக்கள் உள்ளனர். அமீத்பூர் கிராமத்தில் சுமார் 644 வீடுகள் உள்ளன. நரேலா சுமார் 9 கி.மீ தூரத்தில் உள்ள அமீத்பூருக்கு அருகிலுள்ள நகரம் ஆகும்.
# எஸ். பி. வெங்கடேஷ்


***எஸ். பி. வெங்கடேஷ்*** (*S. P. Venkatesh*), ***சங்கீதராஜன்*** (*Sangeetharajan*) என்றும் அழைக்கப்படுகிறார், பிறப்பு 5 மார்ச் 1955) என்பவர் ஒரு இந்திய இசையமைப்பாளர் ஆவார். இவர் முதன்மையாக மலையாளப் படங்களில் பணியாற்றியுள்ளார். இவர் 80 மற்றும் 90 களின் பிற்பகுதியில் மலையாளத் திரைப்படத் துறையின் பாடல்களுக்காக பிரபலமானவர்.  

## தொழில்
வெங்கடேசின் தந்தை பழனி ஒரு திறமையான மாண்டோலின் இசைக் கலைஞர். வாழ்க்கையின் ஆரம்பத்தில், எஸ். பி. வெங்கடேஷ் கிட்டார், பாஞ்சோ, மாண்டோலின் போன்றவற்றை வாசித்தார், மேலும் துவக்கக் காலத்தில் சியாம் மற்றும் ரவீந்திரன் ஆகியோரிடம் உதவி இசை அமைப்பாளராக இருந்தார். டென்னிஸ் ஜோசப் மலையாளத் திரைப்படத் துறையில் இவரை அறிமுகப்படுத்தினார். தம்பி கண்ணந்தனம் இயக்கிய *ராஜவிண்டே மகன்* படம் இவருக்கு நல்ல பெயரை பெற்றுத்தந்தன. இந்த படமும், படத்தின் பாடல்களும் பெரிய வெற்றியைப் பெற்றது. இதன் விளைவாக 1990 களில் இவரது தொடர்ச்சியான வெற்றி படப் பாடல்கள் வெளியாயின. இவரது மிகவும் பிரபலமான திரைப்பட பாடல்கள் இடம்பெற்ற பாடங்களாக இந்திரஜாலம், கிலுக்கம், மின்னாரம், ஸ்பாடிகம், துருவம், கௌரவர், ஜானி வாக்கர், கிழக்கன் பாத்ரோஸ், ஹிட்லர் ஆகியவை உள்ளன.  

1993 ஆம் ஆண்டில், *பைத்ருகாம்* மற்றும் *ஜனம்* ஆகிய படங்களுக்கு இசை அமைத்ததற்காக சிறந்த இசை இயக்குனருக்கான கேரள மாநில திரைப்பட விருதை வென்றார்.  

1999 ஆம் ஆண்டில், பாபு கணேஷ் மற்றும் விசித்ரா நடித்த வெளிவராத தமிழ்த் திரைப்படமான *இது முடிவதில்லை* படத்திற்க்காகஒரே நாளில் ஒன்பது பாடல்களைப் பதிவு செய்தார்.  

## திரைப்படவியல்

### தமிழ் படங்கள்

- *திருப்பூர்* (2010) (பின்னணி இசை மட்டும்)
- *உனக்காக என் காதல்* (2010) (பின்னணி இசை மட்டும்)
- *மண்டபம்* (2010) (பின்னணி இசை மட்டும்)
- *பிஞ்சு மனசு* (2009) (பின்னணி இசை மட்டும்)
- *காசிமேடு கோவிந்தன்* (2008) (பின்னணி இசை மட்டும்)
- *முனி* (2007) (பின்னணி இசை மட்டும்)
- *இருவர் மட்டும்* (2006) (பின்னணி இசை மட்டும்)
- *ரிமோட்* (2004)
- *பீஷ்மர்* (2003)
- *வடக்கு வாசல்* (2003)
- *அம்மையப்பா* (2002)
- *கேம்* (2002)
- *நீ எந்தன் வானம்* (2000)
- *அடுத்தக் கட்டம்* (1999)
- *மறு விசரணை* (1995)
- *இதுதாண்டா சட்டம்* (1992)
- *தீச்சட்டி கோவிந்தன்* (1991)
- *விக்னேஷ்வர்* (1991)
- *நண்பர்கள்* (1991)
- *சேலம் விஷ்ணு* (1990)
- *13-ம் நம்பர் வீடு* (1990)
- *பாட்டாளி மகன்* (1990)
- *என் கணவர்* (1989)
- *காவல் பூனைகள்* (1989)
- *பூவுக்குள் பூகம்பம்* (1988)
# மகாராணி தோட்டம்


**மகாராணி தோட்டம்** (Maharani Bagh) என்பது தெற்கு தில்லி மாவட்டத்தில் உள்ள ஒரு குடியிருப்பு பகுதி ஆகும், இதில் பல தொகுதிகள் மற்றும் பல சந்தைகள் உள்ளன. இது டெல்லியின் மிகவும் ஆடம்பரமான மற்றும் உயர்மட்ட சுற்றுப்புறங்களில் ஒன்றாகும், மேலும் இது அரசாங்க மற்றும் வணிகத்திலிருந்து மிகவும் செல்வாக்கு மிக்க சில குடும்பங்களுக்குச் சொந்தமானது. மகாராணி பாக் அல்லது மகாராணி தோட்டம் என்பது நியூ பிரண்ட்ஸ் காலனியில் நுழைவாயிலுடன் பாதுகாக்கப்பட்ட குடியிருப்பாக ஆனவுடன் அனைவராலும் தேடி வரப்பட்ட குடியிருப்புப் பகுதியாக மாறியது. மேலும் இந்தப் பகுதி பெரிய பங்களாக்களால் சூழப்பட்ட குடியிருப்பு பூங்காக்களைக் கொண்டுள்ளது. மன்யா சேத், பாரதிய ஜனதா கட்சித் தலைவர் மேனகா காந்தி மற்றும் செய்தித் தொடர்பாளர் மற்றும் தொழிலதிபர் சுஹேல் சேத் ஆகியோர் இதில் குறிப்பிடத்தக்கவர்கள்.  

## அருகில் உள்ள முக்கிய இடங்கள்
ஜாமியா மில்லியா இஸ்லாமியா,
# வேம்பதி சின்ன சத்யம்


**வேம்பதி சின்ன சத்யம்** (Vempati Chinna Satyam) (15 அக்டோபர் 1929&nbsp;- 29 சூலை 2012) ஒரு இந்திய நடனக் கலைஞரும், குச்சிப்புடி நடன வடிவத்தின் குருவுமாவார்.  

சின்ன சத்யம் ஆந்திராவின் குச்சிப்புடி என்ற இடத்தில் பிறந்தார். இவருக்கு வேதாந்தம் இலட்சுமி நாராயண சாத்திரி என்பவர் கற்பித்தார். பின்னர் இவர் சிறீ ததேபள்ளி பேரையா சாத்திரியிடமிருந்து கற்றுக்கொண்டதன் மூலம் தனது கலையைச் செம்மைப்படுத்தினார். பின்னர் இவரது அண்ணன் வேம்பதி பெத்த சத்யம் அவர்களால் வெளிப்பாடுகளில் பயிற்சி பெற்றார். இந்த பாணியிலான நடனத்தின் நுணுக்கங்களை இவர் கற்றுக்கொண்டதால், குச்சிப்புடி நடன வடிவத்தை உலகம் முழுவதும் பிரபலப்படுத்துவதில் இவர் வெற்றி பெற்றார். இவர் 29 சூலை 2012 அன்று தனது 83 வயதில் முதுமை தொடர்பான பிரச்சினைகளால் இறந்தார்.  

## நடனம்
சின்ன சத்யம் குச்சிப்புடியை பதப்படுத்தி, முறைப்படுத்தினார். இது இன்னும் பாரம்பரிய அடிப்படையை அளித்தது. இவர் கலை வடிவத்தை செம்மைப்படுத்தினார். அதை நாட்டிய சாத்திரத்தின் தரத்திற்கு நெருக்கமாக கொண்டு வந்து அதற்கு ஒரு புதிய முன்னோக்கைக் கொடுத்து, புதிய கூறுகளை அறிமுகப்படுத்தினார்.  

## குச்சிப்புடி கலை அகாதமி
சின்ன சத்யம் 1963 இல் சென்னையில் குச்சிப்புடி கலை அகாதமியைத் தொடங்கினார். 180க்கும் மேற்பட்ட தனி உருப்படிகளும், 15 நடன நாடகங்களும் இசையமைத்து நடனமாடினார். இந்த தனி உருப்படிகள் மற்றும் நாடகங்கள் இந்தியாவிலும் வெளிநாட்டிலும் அரங்கேற்றப்பட்டுள்ளன. இவர் சிறீ கிருட்டிண பாரிஜாதம் என்ற தனது முதல் நடன நாடகத்தை அதே காலகட்டத்தில் இயற்றினார். அதைத் தொடர்ந்து மற்றொரு வெற்றியான சீர சாகரா மதனம் என்பதில் முக்கியக் கதாபாத்திரத்தில் நடித்தார். இதில்சிவபெருமானின் சித்தரிப்பும், இவரது நடன அமைப்பும் நல்ல வரவேற்பைப் பெற்றது.  

## விருதுகளும் கௌரவங்களும்
"மும்பையின் சங்கீத் பீடம்", "திருமலை திருப்பதி தேவஸ்தானத்தின் ஆஸ்தான நாடியாச்சார்யா", சென்னை, மியூசிக் அகாடமியின் டி.டி.கே நினைவு விருது, "வால்டேரின் நாட்டிய கலாசாகரா", "இராஜா-இலட்சுமி விருது", ஆந்திரப் பல்கலைக்கழகத்திடமிருந்து "கலாப்பிரபூர்ணா", "குண்டூரின் நாட்டிய கலா பூசண்", "ஐதராபாத்தின் பாரத கலாப்பிரபூர்ணா", சிறீ வெங்கடேசுவரா பல்கலைக்கழகத்தின் கௌரவ முனைவர், "பிட்ஸ்பர்க்கின் ஆஸ்தானா நாட்டியாச்சார்யா", புது தில்லியின் சங்கீத நாடக அகாதமியிலிருந்து தேசிய விருது உட்பட போன்ற பல தலைப்புகள் மற்றும் விருதுகளை இவர் பெற்றுள்ளார். இந்தியாவின் பல மாநில அரசுகளிடமிருந்து பல விருதுகளை பெற்றுள்ளார். மத்தியப் பிரதேச அரசிடமிருந்து காளிதாஸ் புரஸ்கார் விருதையும், தமிழக அரசிடமிருந்து கலைமாமணி விருதையும் பெற்றுள்ளார். ஆந்திர பல்கலைக்கழகத்திடமிருந்து முனைவர் பட்டம் பெற்றார். இவருக்கு இந்திய அரசு பத்ம பூசண் விருதும் வழங்கியது.
# குச்சிப்புடி, கிருட்டிணா மாவட்டம்


## நிலவியல்
இந்த இடம் கிருட்டிணா மாவட்டம் மற்றும் குண்டூர் மாவட்டத்தின் எல்லையாகும். இது, கொல்லூர் கிராமத்திற்கு மேற்கே உள்ளது. இது மச்சிலிப்பட்டணம் வருவாய் பிரிவின் மோவ்வா மண்டலத்தில் அமைந்துள்ளது.  

## கல்வி
குச்சிப்புடியின் நடன வடிவத்திற்கு புகழ்பெற்ற பொட்டி சிறீராமுலு தெலுங்கு பல்கலைக்கழகத்தின் கீழ் உள்ள எட்டு பள்ளிகளில் கிராமத்தில் உள்ள சிறீ சித்தேந்திர யோகி கலா பீடமும் ஒன்றாகும்.  

## வரலாறு
பொட்டி சிறீராமுலு தெலுங்கு பல்கலைக்கழகத்தின் எட்டு பள்ளிகளில் ஒன்றான சித்தேந்திர யோகி கலா பீடம், இந்த ஊரில் அமைந்துள்ளது. குச்சிப்புடி நடனம் சித்தேந்திர யோகியால் உருவானது.  

## போக்குவரத்து
மச்சிலிபட்டணம் இந்த ஊரிலிருந்து 24 கிலோமீட்டர் (15 மைல்) தொலைவில் உள்ளது .
# பகதூர் கான்


**உஸ்தாத் பகதூர் கான்** (Bahadur Khan) (பிறப்பு 19 சனவரி 1931 - 3 அக்டோபர் 1989) பகதூர் உசைன் கான் என்றும் அறியப்பட்ட இவர் ஓர் இந்திய சரோத் இசைக் கலைஞரும், திரைப்பட இசையமைப்பாளருமாவார்.  

## ஆரம்பகால வாழ்க்கையும் குடும்பமும்
உஸ்தாத் பகதூர் கான், ஒரு பெங்காலி, சனவரி 19, 1931 இல் வங்காளதேசத்தின் கொமிலாவில் உள்ள சிபூரில் (அப்பொழுது பிரித்தானிய இந்தியா ) பிறந்தார். ஒரு இசைக் குடும்பத்தைச் சேர்ந்த இவர், இந்திய பாரம்பரிய இசைக்கலைஞர் ஆயித் அலிகானின் மகனும், சித்தார் கலைஞர் பண்டிட் ரவிசங்கருடன் தொடர்புடையவர் .  

இறுதியாக கொல்கத்தாவில் குடியேறுவதற்கு முன்பு, கான் தனது தந்தை மற்றும் தனது மாமா அலாவுதீன் கானிடமிருந்து மைகாரில் சரோத் வாசிக்க முதலில் கற்றுக்கொண்டார். இவர் குரல் இசையையும் பயின்றார், பின்னர் அவரது உறவினர்களான அலி அக்பர் கான், அன்னபூர்ணா தேவி ஆகியோருடன் ஒத்துழைத்தார்.  

இவரது சகோதரர்கள் ஆபேத் உசைன், முபாரக் உசைன் கான் ஆகியோரும் வங்காளதேசத்தை தளமாகக் கொண்ட இசைக்கலைஞர்கள். மேலும், பாரம்பரிய இசையில் பங்களித்ததற்காக வங்காளதேச அரசாங்கத்திடமிருந்து விருது பெற்றவர்கள். 2006 ல் இறந்த சித்தார் கலைஞர் கிரித் கான் இவரது மகனாவார். நன்கு அறியப்பட்ட மாணவர்களில் ஒருவர் சரோத் கலைஞர் தேசேந்திர நாராயண் மசூம்தார் என்பவராவார் .  

இவர் அக்டோபர் 3, 1989 அன்று கொல்கத்தாவில் காலமானார். இவரது மூத்த மகன் பித்யுத் கான் தொடர்ந்து உலகம் முழுவதும் சரோத் நிகழ்த்துகிறார்.  

## இசையும் படங்களும்
அகில இந்திய வானொலி, வானொலி பாக்கித்தான் மற்றும் வானொலி வங்காளதேசம் போன்றவற்றில் கான் ஒரு வழக்கமான கலைஞராக இருந்தார். புகழ்பெற்ற இந்திய திரைப்படத் தயாரிப்பாளர் ரித்விக் கட்டக்கின் பல படங்களுக்கு இசையமைத்துள்ளார்.  

## கற்பித்தல்
கான் ஒரு புகழ்பெற்ற ஆசிரியராகவும், அமெரிக்காவின் கலிபோர்னியாவில் உள்ள அலி அக்பர் இசைக் கல்லூரியில் ஆறு மாதங்கள் ஆசிரிய உறுப்பினராகவும் இருந்தார். அங்கு இவர் இந்திய பாரம்பரிய இசையை கற்பித்தார். இவரது மாணவர்களில் இவரது மகன் பித்யுத் கான், மருமகன் சாகா தத் உசைன் கான், தேசேந்தி ரநாராயண் மசூம்தார்,
# டைஆக்சிபென்சோன்


**டைஆக்சிபென்சோன்** அல்லது **பென்சோபீனோன் -8** (Dioxybenzone or Benzophenone-8) என்பது சூரியனின் புற ஊதாக் கதிர்களில் இறு வேறு வகைக் கதிர்களைத் தடுக்கப் பயன்படும் முகப்பூச்சுக் குழைமங்களில் பயன்படுத்தப்படும் ஒரு கரிமச் சேர்மம் ஆகும். இது பென்சோபீனோனின் வழிப்பொருள் ஆகும். இது 68 ° செல்சியசு உருகுநிலையுடன் கூடிய மஞ்சள் நிறத் தூள் ஆகும். இது தண்ணீரில் கரையாதது. ஆனால் எத்தனால் மற்றும் ஐசோபுரோப்பைல் ஆல்ககாலில் மிதமாக கரையக்கூடியது.
# யோவேரி முசவேனி



**யோவேரி முசவேனி** (Yoweri Museveni) (பிறப்பு 15 செப்டம்பர் 1944) என்பவர் உகாண்டா அரசியல்வாதியும், 1986 சனவரி 29 ஆம் நாள் முதல் தற்போது வரை உகாண்டாவின் அதிபரும் ஆவார். யோவேரி முசவேணி உகாண்டாவின் அதிபராக மிக நீண்ட காலம் பதவி வகிப்பவர் என்ற சாதனைக்குரியவராகிறார். முன்னதாக இடி அமீன் 1971 ஆம் ஆண்டு முதல் 1979 வரை உகாண்டாவின் அதிபராக இருந்தார். 2021 சனவரி 14 ஆம் நாள் உகாண்டாவில் பொதுத்தேர்தல நடைபெறறது. இத்தேர்தலில் முசவேனியை எதிர்த்து பாபி வைன் என்பவர் போட்டியிட்டார். தேர்தலில் முசவேனிக்கு 59 சதவீத வாக்குகளும், பாபி வைனுக்கு 35 சதவீத வாக்குகளும் கிடைத்துள்ளதாக தேர்தல் ஆணையம் அறிவித்தது. இதன் மூலம் முசவேனி ஆறாவது முறையாக உகாண்டாவின் அதிபராகியுள்ளார்.
# போடா, ராஜ்கார்


**போடா** (Boda) என்பது இந்தியாவின் மத்தியப் பிரதேச மாநிலத்தில் உள்ள ராஜ்கர் மாவட்டத்தில் உள்ள ஒரு நகரம் மற்றும் நகர் மன்றம் ஆகும்.  

## புள்ளிவிவரங்கள்
2011 இந்திய மக்கள் தொகை கணக்கெடுப்பின்படி, கிராமத்தில் 9,886 மக்கள் தொகை இருந்தது. மக்கள் தொகையில் 52% பேர் ஆண்கள், 48%பேர் பெண்கள் ஆவர். போடாவின் சராசரி கல்வியறிவு விகிதம் 56% ஆகும், இது தேசிய சராசரியான 59.5% ஐ விடக் குறைவு; ஆண்களின் கல்வியறிவு 71% மற்றும் பெண் கல்வியறிவு 40% ஆக உள்ளது. 16% மக்கள் 6 வயதுக்கு உட்பட்டவர்கள்.  

போடாவில் பேசப்படும் முக்கிய மொழி மால்வியுடனான இந்தி ஆகும். மால்வி என்பது ஒரு வட்டார மொழியாகும். இது இந்தி மொழியின் உள்ளூர் பேச்சுவழக்கு மொழியாகவும் உள்ளது..  

## கலாச்சாரம்
வசந்த பஞ்சமி போன்ற பண்டிகைகளை குப்தா பரிவார் (மேதத்வால் சமாஜ்) கொண்டாடுகின்றனர். சுதந்திர தினம் மற்றும் குடியரசு தினத்தன்று, பல கலாச்சார நிகழ்ச்சிகள் பள்ளிகளால் ஏற்பாடு செய்யப்படுகின்றன. துர்கா தேவியின் வரலாற்று கோயிலான அந்தேரியா பாக் அதன் முக்கிய ஈர்ப்புகளில் ஒன்றாகும். அனுமன் கோயில் மிகவும் பிரபலமானது, அது 'பாகீச்சி' என்று அழைக்கப்படுகிறது. இனிப்பு கடைகளும் ஊரில் மிகவும் பிரபலமாக உள்ளன. இப்பகுதி பசுமையான விவசாய நிலப்பரப்பைக் கொண்டுள்ளது மற்றும் மக்கள் தங்கள் பயிர்களைப் பயிரிடுவதற்கு பெரிய அளவிலான நிலங்களை வைத்திருக்கிறார்கள்.
# வா கபா அருவி



**வா கபா அருவி** *(Wah Kaba Falls)* வட கிழக்கு இந்தியாவின் மேகாலயாவில் உள்ள சிரபுஞ்சிக்கு அருகில் அமைந்துள்ளது. இந்த அருவி ஒரு செங்குத்தான பாறையிலிருந்து இறங்கி சுமார் 170-190 மீட்டர் தொலைவில் ஒரு பள்ளத்தாக்கில் விழுகிறது. அருவியில் இரண்டு தேவதைகள் வாழ்கின்றன என்று ஒரு உள்ளூர் புராணக்கதை உள்ளது. சில்லாங்கிலிருந்து சிரபுஞ்சிக்கு செல்லும் வழியில் இந்த அருவியைக் காணலாம்.
# சரோவா அணை


**சரோவா அணை** (Charowa dam) (**சார்வா அணை** என்றும் அழைக்கப்படுகிறது), இந்தியாவின் ஜார்க்கண்ட், ஹசாரிபாக் மாவட்டத்தில் நான்கு மலைகளுக்கு நடுவே அமைந்துள்ள ஒரு அணைக்கட்டு ஆகும்.சார்வா அணை நீர்த்தேக்கம் மழைக்காலத்தில் பாதுகாப்பான நிலைக்கு அப்பால் நிரப்பப்படுவதாக அறியப்படுகிறது, மிகச் சமீபத்தில் 2017 ஆம் ஆண்டில், ாதுகாப்பற்ற அளவைத் தடுக்க கசிவு வாயில்கள் திறக்கப்பட்டன.  

இந்த நீர்த்தேக்கத்தில் மிகப்பெரிய கழுகு மற்றும் மிகச்சிறிய கழுகுகளாக முறையே இமயமலை கழுகு மற்றும் எகிப்திய கழுகு உள்ளிட்ட பல்வேறு கழுகு இனங்கள் உள்ளன. ஆபத்தான உயிரினங்களான இந்திய கழுகு மற்றும் வெண்முதுகுக் கழுகு போன்றவையும் இங்கு காணப்படுகின்றன.
# ஆசிசு கான்


**ஆசிசு கான் தேவ்சர்மா** (Aashish Khan Debsharma) (பிறப்பு 5 திசம்பர் 1939) இவர் ஓர் இந்திய பாரம்பரிய இசைக்கலைஞரும், சரோத் இசைக் கலைஞருமாவார். இவரது "*கோல்டன் ஸ்ட்ரிங்ஸ் ஆஃப் தி சரோத்*" என்ற இசைத் தொகுப்பிற்காக 'சிறந்த உலக இசை'ப் பிரிவில் 2006 இல் கிராமி விருதுக்கு பரிந்துரைக்கப்பட்டார். இவர் சங்கீத நாடக அகாதமி விருதையும் பெற்றவர். ஒரு கலைஞர், இசையமைப்பாளர் மற்றும் நடத்துனர் என்பது மட்டுமல்லாமல், கலிபோர்னியாவின் கலை நிறுவனத்தில் இந்திய பாரம்பரிய இசையின் துணை பேராசிரியராகவும், அமெரிக்காவில் உள்ள சாண்டா குரூஸில் உள்ள கலிபோர்னியா பல்கலைக்கழகத்திலும் இணை பேராசிரியராகவும் உள்ளார்.  

### உஸ்தாத் அலாவுதீன் கான் பாரம்பரியம்
இவர் 1939 ஆம் ஆண்டில் பிரித்தானிய இந்தியாவின் ஒரு சிறிய சுதேச மாநிலமான மைகாரில் பிறந்தார். அங்கு இவரது நன்கு அறியப்பட்ட தாத்தா அலாவுதீன் கான், அரசவைக் கலைஞ்ராக இருந்தார். இவரது தாயார் மறைந்த சுபீதா பேகம் அலி அக்பர் கானின் முதல் மனைவியாவார். இவர் தனது ஐந்து வயதில் இந்துஸ்தானி இசையில் தனது தாத்தாவால் பயிற்சியில் ஈடுபடுத்தப்பட்டார். இவரது பயிற்சி பின்னர் இவரது தந்தை அலி அக்பர் கான் மற்றும் இவரது அத்தை அன்னபூர்ணா தேவி ஆகியோரின் வழிகாட்டுதலின் கீழ் தொடர்ந்தது. இவருக்கு முந்தைய திருமணத்திலிருந்து பராசு மற்றும் நுசரத் கான் என்ற இரண்டு குழந்தைகள் உள்ளனர்.  

## தொழில்
கான் மைகாரிலும், கொகொல்கத்தாவிலும் வளர்ந்தார். புகழ்பெற்ற பாரம்பரிய வட்டாரங்களில் இந்திய பாரம்பரிய இசையை நிகழ்த்தினார். இவர் தனது 13 வயதில், தனது தாத்தாவுடன், புதுதில்லி அனைத்திந்திய வானொலியின் "தேசிய நிகழ்ச்சியில்" தனது முதல் பொது நிகழ்ச்சியை வழங்கினார். அதே ஆண்டில், கொல்கத்தாவில் நடந்த "தான்சேன் இசை மாநாட்டில்" தனது தந்தை மற்றும் தாத்தாவுடன் நிகழ்த்தினார், அப்போதிருந்து இவர் இந்திய துணைக் கண்டத்திலும் வெளிநாட்டிலும் பாரம்பரிய இசை மற்றும் உலக இசையின் முக்கிய இடங்களில் நிகழ்த்தினார்.  

## அங்கீகாரம்
இவருக்கு 2002 இல் அமெரிக்காவின் இல்லினாய்சு கலை சங்கத்தின் கூட்டாளர் கௌரவமும், 2005இல் சங்கீத நாடக அகாதமி விருதும் வழங்கப்பட்டுள்ளது. 2006 ஆம் ஆண்டில், 'சிறந்த உலக இசை' பிரிவில் கிராமி விருதுக்கு பரிந்துரைக்கப்பட்டார். மே 24, 2007 அன்று, பிரித்தன் மற்றும் அயர்லாந்தின் ஆசிய சமூகத்தின் கூட்டாளரான முதல் இந்திய பாரம்பரிய இசைக்கலைஞர் ஆனார். இது ஆசிய கலை மற்றும் கலாச்சாரத்தில் இங்கிலாந்தின் மிக உயர்ந்த சமூகமாகும்.
# முஷ்டாக் அலி கான்


**முஷ்டாக் அலி கான்** (Mushtaq Ali Khan) (20 சூன் 1911 வாரணாசி - 21 சூலை 1989) ஒரு இந்தியப் பாரம்பரிய சித்தார், சுர்பகார், பக்கவாத்தியக் கலைஞராவார்.  

## பயிற்சி
கான் தனது தந்தை ஆசிக் அலிகானிடமிருந்து இசையைக் கற்றுக்கொண்டார். இவர் 19 ஆம் நூற்றாண்டின் கலைஞர் பர்கத்துல்லா கானிடமிருந்து தில்லியின் மாசித் செனின் வம்சாவளியைச் சேர்ந்தவர்.  

முதலில் ஜான்பூரில் ஒரு அரசவை இசைக்கலைஞராக இருந்த இவர் ஒரு சுயாதீனமான வாழ்க்கையைத் தொடர அர்சவையை விட்டு வெளியேறினார். 1929 ஆம் ஆண்டில் அனைத்திந்திய வானொலியில் வாசிக்கத் தொடங்கிய இவர், அலகாபாத்தில் 1931 ஆம் ஆண்டு நடந்த இசை மாநாட்டில் நிகழ்ச்சியை வழங்கினார். 1940கள், 1950களின் பெரும்பகுதிகளில், எட்டாவா கரானாவின் (பள்ளி) எனயத் கான் மறைந்ததைத் தொடர்ந்து, நிகில் பானர்ஜி, ரவிசங்கர் மற்றும் விலாயத் கான் ஆகியோரின் எழுச்சிக்கு முன்னர் 1950 களின் நடுப்பகுதியில்இந்தியாவின் மிக முக்கியமான சித்தார் கலைஞராக இவர் கருதப்பட்டார். இந்தியாவின் தேசிய இசை, நடனம் மற்றும் நாடக அகாடமியான சங்கீத நாடக அகாதமியால் பயிற்சி பெற்ற கலைஞர்களுக்கு வழங்கப்பட்ட மிக உயர்ந்த இந்திய அங்கீகாரமான சங்கீத நாடக அகாதமி விருதை 1968 ஆம் ஆண்டில் இவர் வென்றார்.  
## இறப்பு
முஷ்டாக் அலி 21 சூலை 1989 அன்று இறந்தார்.
# ஜான் பீட்டர்


**ஜான் பீட்டர்** (*John Peter*) என்பவர் ஒரு இந்திய திரைப்பட இசையமைப்பாளர் ஆவார். இவர் முக்கியமாக தமிழ் படங்களுக்கு இசை அமைத்தார்  

## தொழில்
*பிரதி ஞாயிறு 9.30 முதல் 10.00* (2006) படத்தில் இசைக்கலைஞராக பணியாற்றுவதற்கு முன்பு பீட்டர் ஒரு அதிகாரியாக பணியாற்றினார். இப்படம் தாமதமாக வெளியானது. பின்னர் இவர் ஹரிகுமருடன் நெருக்கமாகப் பணியாற்றினார். அவரின் *மதுரை சம்பவம்* (2009) மற்றும் *போடிநாயக்கனூர் கணேசன்* (2011) ஆகிய பாடல்களுக்கு இசையமைக்க வாய்ப்பு அளித்தார். இதேபோல், வடிவுடையான் இவருக்கு இரண்டு படங்களில் பணிபுரியும் வாய்ப்பை வழங்கினார். அதாவது *கன்னியும் காளையும்* *செம காதல்* மற்றும் *சௌகார்பேட்டை* (2015) ஆகிய படங்களாகும். 2015 களில், இவர் லிங்குசாமி தயாரித்து விஜய் வசந்த் நடித்த வண்ண ஜிகினா படத்தில் பணியாற்றினார் .  

## இசைத்தொகுப்பு தரவுத்திரட்டு

- படம் வெளியான தேதியைப் பொருட்படுத்தாமல் பாடல் தொகுதி வெளியீட்டு வரிசையில் வெளியிடப்பட்ட படங்கள்.

| 2005 | *நீயே நிஜம்* |  |
| --- | --- | --- |
| 2005 | *ரகசிய சினேகிதனே* |  |
| 2006 | *பிரதி ஞாயிறு 9.30 டூ 10.00* |  |
| 2006 | *வஞ்சகன்* |  |
| 2009 | *மதுரை சம்பவம்* |  |
| 2011 | *மிஸ்டர் ராஸ்கல்* | தெலுங்கு படம் |
| 2011 | *ஒத்திகை* |  |
| 2011 | *போடிநாயக்கனூர் கணேசன்* |  |
| 2013 | *சொகுசுப் பேருந்து* |  |
| 2014 | *பகடை பகடை* |  |
| 2014 | *கன்னியும் காளையும் செம காதல்* |  |
| 2015 | *வண்ண ஜிகினா* |  |
| 2015 | *சௌகார்பேட்டை* |  |
| 2016 | *சாயா* | } |
# கசான் கான்


**கசான் கான்** (*Kazan Khan*) என்பவர் ஒரு இந்திய திரைப்பட நடிகர் ஆவார். இவர் குறிப்பாக மலையாள மற்றும் தமிழ் படங்களில் நடித்துள்ளார். இவர் எதிர்மறை வேடங்களில் மிகவும் பிரபலமானவர்.  

## திரைப்படவியல்
| 1992 | *செந்தமிழ் பாட்டு* | பூபதி | தமிழ் |  |
| --- | --- | --- | --- | --- |
| 1993 | *கலைஞன்* | அன்வர் | தமிழ் |  |
| 1993 | *வேடன்* | மதன் | தமிழ் |  |
| 1993 | *கந்தர்வம்* | ராஜ்குமார் | மலையாளம் |  |
| 1994 | *சேதுபதி ஐ.பி.எஸ்* | சிவபிரகாஷ்/சாந்தாராம் | தமிழ் |  |
| 1994 | *என் ஆசை மச்சான்* | மீனாட்சியின் மாமான் | தமிழ் |  |
| 1994 | *சிந்துநதிப் பூ* | கொடுமுடி | தமிழ் |  |
| 1994 | *டூயட்* | தமிழ் |  |  |
| 1995 | *முறை மாமன்* | ரத்னம் | தமிழ் |  |
| 1995 | *வேலுசாமி* | ராஜா | தமிழ் |  |
| 1995 | *கட்டுமரக்காரன்* | ஜானி | தமிழ் |  |
| 1995 | *காந்தி பிறந்த மண்* | தமிழ் |  |  |
| 1995 | *கருப்பு நிலா* | வாசு | தமிழ் |  |
| 1995 | *ஆணழகன்* | தமிழ் |  |  |
| 1995 | *தி கிங்* | விக்ரம் பரமானந்த் கோர்பாத் | மலையாளம் |  |
| 1996 | *முஸ்தபா* | ராஜாராம் | தமிழ் |  |
| 1996 | *புது நிலவு* | தமிழ் |  |  |
| 1996 | *மேட்டுக்குடி* | தமிழ் |  |  |
| 1996 | *கிருஷ்ணா* | தமிழ் |  |  |
| 1996 | *தாயகம்* | சுனில் | தமிழ் |  |
| 1996 | *உள்ளத்தை அள்ளித்தா* | சங்கர் | தமிழ் |  |
| 1997 | *மாப்பிள்ளை கவுண்டர்* | தமிழ் |  |  |
| 1997 | *வரனபக்கிட்டு* | முகமது அலி | மலையாளம் |  |
| 1998 | *தர்மா* | அமர்நாத் | தமிழ் |  |
| 1998 | *கலர் கனவுகள்* | தமிழ் |  |  |
| 1998 | *ரத்னா* | தமிழ் |  |  |
| 1998 | *நாம் இருவர் நமக்கு இருவர்* | தமிழ் |  |  |
| 1999 | *மறவாதே கண்மணியே* | தமிழ் |  |  |
| 1999 | *பொண்ணு வீட்டுக்காரன்* | கிரிதரன் | தமிழ் |  |
| 1999 | *ஹப்பபா* | சீதாவின் சகோதரன் | கன்னடம் |  |
| 2000 | *வானத்தைப் போல* | சுப்பிரமணி | தமிழ் |  |
| 2000 | *வல்லரசு* | தீவிரவாதி | தமிழ் |  |
| 2000 | *பிரியமானவளே* | தமிழ் |  |  |
| 2000 | *கண்ணன் வருவான்* | தமிழ் |  |  |
| 2000 | *டிரீம்ஸ்* | மலையாளம் |  |  |
| 2000 | *தி கேங்* | அஜய் | மலையாளம் |  |
| 2001 | *பத்ரி* | ரோகித்தின் பயிற்சியாளர் | தமிழ் |  |
| 2001 | *நரசிம்மா* | சின்ன தம்பிரான் இரண்யன் | தமிழ் |  |
| 2002 | *கேம* | தமிழ் |  |  |
| 2003 | *சிஐடி மூசா* | மலையாளம் |  |  |
| 2004 | *அது* | தமிழ் |  |  |
| 2005 | *அலையடிக்குது* | தமிழ் |  |  |
| 2005 | *காற்றுள்ளவரை* | மகேஷ் | தமிழ் |  |
| 2006 | *தி டான்* | காதர் பாய் | மலையாளம் |  |
| 2007 | *சீனாதானா 001* | குல்சன் பாபா | தமிழ் |  |
| 2008 | *பட்டைய கெளப்பு* | தனமின் மாமா | தமிழ் |  |
| 2011 | *சர்வண்ட்* | மலையாளம் |  |  |
| 2012 | *மாயமோகினி* | சஞ்சை | மலையாளம் |  |
| 2014 | *ராஜாதிராஜா* | கேங்க்ஸ்டர் காலித் | மலையாளம் |  |
| 2015 | *லைலா ஓ லைலா* | தாரா | மலையாளம் | } |

## இறப்பு
இவர் மாரடைப்பு காரணமாக 2023 சூன் 12 அன்று காலமானார்.
# திரைப்பட விநியோகஸ்தர்

**திரைப்பட விநியோகஸ்தர்** (Film distributor) என்பவர் ஒரு திரைப்படத்தை சந்தைப்படுத்துவது இவரின் முக்கிய பணியாகும். இது பொதுவாக தயாரிப்பு நிறுவனத்திலிருந்து வேறுபடுகின்றது. உதாரணமாக திரைப்படத்திற்கு நிதியளிப்பதில் மற்றும் விநியோகம் சார்ந்த ஒப்பந்தங்கள் செய்வது திரைப்பட விநியோகஸ்தர் ஒருவரின் முக்கிய பகுதியாகும்.  

ஒரு விநியோகஸ்தர் ஒருவர் திரைப்படத்தின் வெளியீட்டு தேதியையும் மற்றும் ஒரு படம் காட்சிப்படுத்தப்பட வேண்டிய அல்லது பார்க்கக் கூடிய முறையையும் தீர்மானிக்கலாம்: எடுத்துக்காட்டாக திரையிடுவது மூலம், ஓடிடி தளம் அல்லது வீட்டுக் காட்சிக்காகவோ (டிவிடி, கோரிய நேரத்து ஒளிதம், பதிவிறக்கம், தொலைக்காட்சி நிகழ்ச்சி) போன்றவை ஆகும். தமிழகத் திரைப்படத்துறை விநியோகஸ்தர் சங்கத் தலைவராக டி. ராஜேந்தர் என்பவர் 2019 ஆம் ஆண்டு தெரிவு செய்யப்பட்டுள்ளார் என்பது குறிப்பிடத்தக்கது.
# திரைப்பட விநியோகம்

**திரைப்பட விநியோகம்** (Film distribution) என்பது ஒரு திரைப்படத்தை பார்வையாளர்கள் மத்தியில் கொண்டு சேர்க்கும் செயல்முறையாகும். இது பொதுவாக ஒரு தொழில்முறை சார்ந்த திரைப்பட விநியோகஸ்தரின் பணியாகும். இவர் படத்திற்கான சந்தைப்படுத்தல் முறையை தீர்மானிப்பார். மற்றும் ஒரு படம் காட்சிப்படுத்தப்பட வேண்டிய அல்லது பார்க்கக் கூடிய ஊடகங்கள் மற்றும் வெளியீட்டு தேதி மற்றும் பிற விஷயங்களை நிர்ணமிப்பார்.  

திரையரங்கு அல்லது தொலைக்காட்சி மூலமாகவோ அல்லது தனிப்பட்ட (டிவிடி, கோரிய நேரத்து ஒளிதம், பதிவிறக்கம், தொலைக்காட்சி நிகழ்ச்சி) போன்ற வகைகள் மூலம் படம் நேரடியாக பொதுமக்களுக்கு காட்சிப்படுத்தப்படலாம். வணிகத் திட்டங்களைப் பொறுத்தவரை திரைப்பட விநியோகம் என்பது பொதுவாக திரைப்பட விளம்பரத்துடன் சார்ந்தே இருக்கும். தற்காலத்தில் திரைப்படங்கள் நேரடியாக நெற்ஃபிளிக்சு, அமேசான்.காம், டிஸ்னி+, எம்எக்ஸ் பிளேயர், ஹாட் ஸ்டார் போன்ற பல ஓடிடி தளத்தில் விநியோகம் செய்யப்படுகிறது.  

திரைப்படத்திற்காகவே குறிப்பாக வடிவமைக்கப்பட்ட முதல் திரையரங்கம் என்பது விவாதத்திற்குரியது. திரைத்துறை சார்ந்தவர்களின் கருத்து 1902 இல் டாலியின் எலக்ட்ரிக் தியேட்டர் லாஸ் ஏஞ்சல்ஸில் நிறுவப்பட்டது எனவும் மற்றும் பிட்ஸ்பர்க்கின் நிக்கலோடியோன் 1905 இல் நிறுவப்பட்டது என இரு வெவ்வேறு கருத்துக்கள் உள்ளன.  

**சராசரியாக 2013 இல் வருடத்திற்கு ஒரு நபர் பார்க்கப்பட்ட திரைப்படங்களின் எண்ணிக்கை**

| மதிப்பீடு | நாடு | பார்த்த திரைப்படங்களின் எண்ணிக்கை |
| --- | --- | --- |
| 1 | 4.12 |  |
| 2 | 3.88 |  |
| 3 | 3.75 |  |
| 4 | 3.44 |  |
# பால்ஜி பெந்தர்கர்


**பால்ஜி பெந்தர்கர்** Bhalji Pendharkar (3 மே 1897 - 26 நவம்பர் 1994) இந்தியாவில் ஒரு திரையுலக ஆளுமையாவார். இந்த துறையில் மிகவும் மதிப்புமிக்க விருதான தாதாசாகேப் பால்கே விருதைப் பெற்றுள்ளார்.  

## ஆரம்பகால வாழ்க்கையும் குடும்பமும்
இராதாபாய் என்பவருக்கும் அவரது கணவர் கோபால் பெந்தர்கர் என்பவருக்கும் ஒரு பிராமண குடும்பத்தில் பிறந்தார். பால்ஜி இந்திய திரைப்படத் துறையில் சில திரைப்பட ஆளுமைகளுடன் தொடர்பிலிருந்தார். இவரது பல நெருங்கிய உறவுகள் இந்திய திரையுலகில் புகழ் பெற்றிருந்தனர். அவர்களில் இவரது அண்ணன் பாபுராவ் பெந்தர்கர், ஒன்றுவிட்ட சகோதரர், நடிகர்-இயக்குநர், மாஸ்டர் விநாயக் கர்நாடகி, தாய்வழி உறவினர் வி. சாந்தாராம் ஆகியோர் அடங்குவர் .  

## தனிப்பட்ட வாழ்க்கை
இவருக்கு நான்கு மனைவிகள் இருந்தனர். அவர்களில் ஒருவரான இலீலா சந்திரகிரி என்பவர், 1930களில் *மிஸ்* இலீலா என்ற பெயரில் இந்தி மற்றும் மராத்தி படங்களில் நடித்து பாடிவந்தார். பால்ஜியை இலீலா முதன்முதலில் சந்தித்தபோது அவருக்கு ஏற்கனவே ஒரு பையனும், (ஜெயசிங்) ஒரு பெண்ணும் என இரண்டு குழந்தைகள் இருந்தன. பால்ஜி அவர்கள் இருவரையும் தத்தெடுத்தார். அந்தப் பெண் பின்னர் புதின ஆசிரியர் இரஞ்சித் தேசாயை மணந்தார். மேலும் அவர் மாதவி தேசாய் (2013 இல் இறந்தார்) என்று அழைக்கப்பட்டார். அவர் 'நாச்சா கா குமா' என்ற புத்தகத்தை எழுதினார். அவரது இரண்டாவது மகளின் பெயர் சரோஜ் சிந்தர்கர் என்பதாகும்.  

## திரைப்பட வாழ்க்கை
ஊமைத் திரைப்படங்களின் சகாப்தத்தில் பால்ஜி தனது வாழ்க்கையைத் தொடங்கினார். இவர் பிரபாத் திரைப்பட நிறுவனத்தின் ஆரம்பகால படங்களுடன் தொடர்பு கொண்டிருந்தார். மேலும் சொந்த ஊரான கோலாப்பூரில் உள்ள மற்ற திரைப்பட அரங்கங்களிலும் பணியாற்றினார். பின்னர் தனது சொந்ததிரைப்பட அரங்கமான "ஜெய்பிரபா திரைப்பட அரங்கம்" என்பதை வாங்கி, திரைப்பட தயாரிப்பாளராகவும், இயக்குனராகவுமானார். மராத்தியில் சில திரைப்படப் பாடல்களுக்கும் பாடல்களையும் எழுதினார். இவரது மிகவும் பிரபலமான திரைப்படங்கள்: நேதாஜி பல்கார் பற்றிய படம், தொரட்டஞ்சி கமலா, சத்ரபதி சிவாஜி பற்றிய படம், மோகித்யாஞ்சி மஞ்சுளா, மராத்தா தித்துட்கா மெல்வாவா, சாதி மான்சே, தம்ப்தி மாத்தி. இந்தி: மகாரதி கர்ணன், வாலிமி, சத்ரபதி சிவாஜி.கனிமி காவா போன்றவை  

## விருது
பால்ஜிக்கு 1991 ல் இந்திய அரசு தாதாசாகெப் பால்கே விருது வழங்கியது.
# சண்டிகர் திரைப்பட நகரம்


**சண்டிகர் திரைப்பட நகரம்** *(Chandigarh film city)* உருவாக்குவதற்கான திட்டம் 2007 ஆம் ஆண்டு முன்மொழியப்பட்டது. பர்சுவ்நாத் உருவாக்குநர்கள் நிறுவனம் சத்தீசு கௌசிக்கை தொழில்நுட்ப ஆலோசகராக முன்னிறுத்தி சண்டிகர் நகரில் திரைப்பட நகரத்தை உருவாக்க திட்டமிட்டது. இதற்காக பஞ்சாப்மாநிலச் சுற்றுலாத் துறையும் பர்சுவ்நாத் உருவாக்குநர்கள் நிறுவனமும் ஒப்பந்தத்தில் கையெழுத்திட்டனர். ஒப்பந்தத்தின்படி, உருவாக்குநர்கள் நிறுவனத்திற்கு 99 வருட குத்தகை காலத்திற்கு 191 கோடி ரூபாயை பஞ்சாப் அரசு செலுத்த வேண்டும்.  

பர்சுவ்நாத் மற்றும் பஞ்சாப் மாநில அரசாங்கத்திற்கு இடையில் கருத்து மோதல்கள் தோன்றின. நீதிமன்றங்கள் மூலம் இருவரும் போட்டியிட்டனர். 2009 ஆம் ஆண்டு டிசம்பர் மாதத்தில் இந்த ஒப்பத்தம் இரத்து செய்யப்பட்டது.  

2019 ஆம் ஆண்டு டிசம்பரில் நம்பிக்கைகள் புதுப்பிக்கப்பட்டன, திரைப்பட நகரத்தை தானே நேரடியாக உருவாக்கும் திட்டங்களை பஞ்சாப் மாநில அரசு அறிவித்தது.  
## இவற்றையும் காண்க
- இராமோச்சி திரைப்பட நகர்
- இந்தியத் திரைப்படத்துறை
- திரைப்படம் மற்றும் தொலைக்காட்சி கல்லூரி (இந்தியா)
# மாணிக் வர்மா



**மாணிக் வர்மா** (Manik Varma) (16 மே 1926 - 10 நவம்பர் 1996) கிரானா மற்றும் ஆக்ரா கரானாக்களின் (பள்ளிகள்) ஒரு இந்துஸ்தானி இசைப் பாடகராவார்.  

## தொழில்
தூய பாரம்பரிய கியாலைத் தவிர, தும்ரி, மராத்தி சங்கீத நாடகம், பாவகீதம், பக்தி கீதம் போன்ற அரை-பாரம்பரியத்தையும், மெல்லிசையையும் பாடினார். இவர் கிரானா கரானாவின் நிறுவனர் அப்துல் கரீம் கானின் மகளும், மகனுமான கிராபாய் பரோடேகர், சுரேஷ்பாபு மானே ஆகியோரின் சீடராக இருந்தார். அஸ்மத் உசேன் கான், ஆக்ரா கரானாவின் ஜெகநாத்புவா புரோகித் ஆகியோரிடமிருந்தும் இவர் மேலும் பயிற்சி பெற்றார்.  

ஏப்ரல் 1955 இல், இந்து கடவுளான இராமனின் மீதான இவரது பாடல்கள் கீத ராமாயணத்தின் ஒரு பகுதியாக மாறியது. இது புனேவின் அனைத்திந்திய வானொலியின் வாராந்திர ஆண்டு நிகழ்ச்சியாகும். லதா மங்கேஷ்கர், யோகினி ஜோக்லேகர், உஷா போன்ற கலைஞர்களுடன் ஆத்ரே, பாபன்ராவ் நவ்திகர், சுதிர் பத்கே ஆகியோருடன் இணைந்து இவர் நிகழ்த்தியிருந்தார்.  

இவர் ஆஷா கதில்கர், சைலா தாதர் உள்ளிட்ட மாணவர்களுக்கு பயிற்சி அளித்தார்.  

## தனிப்பட்ட வாழ்க்கை
இவரது இயற்பெயர் மாணிக் தாதர்கர் என்பதாகும். இவரது மகள்களில் இராணி வர்மா, ஒரு பாடகர், அருணா ஜெய்பிரகாஷ், பாரதி ஆக்ரேக்கர், ஒரு நடிகர், மற்றும் மராத்தி மேடை, திரைப்பட மற்றும் தொலைக்காட்சி நடிகர் வந்தனா குப்தே ஆகியோர் அடங்குவர்.  

## விருதுகள்
இவர் 1974 ஆம் ஆண்டில் இந்திய அரசாங்கத்திடமிருந்து மதிப்புமிக்க பத்மசிறீ விருதைப் பெற்றார். அதைத் தொடர்ந்து 1986 ஆம் ஆண்டில் இந்தியாவின் இசை, நடனம் மற்றும் நாடகத்திற்கான தேசிய அகாதமியான சங்கீத நாடக அகாதமி வழங்கிய சங்கீத நாடக அகாதமி விருதினைப் பெற்றார்.  

## மரியாதை
இவரது நினைவாக *மாணிக் வர்மா பிரதிஷ்டான்* என்பது மும்பையில் நிறுவப்பட்டது. இது மாணிக்க ரத்னா விருது மற்றும் உதவித்தொகைகளையும் வழங்குகிறது. இது இவரது பிறப்பு மற்றும் இறப்பு ஆண்டு விழாவையும் ஏற்பாடு செய்கிறது. இவரது எட்டாவது நினைவு நாளான 12 நவம்பர் 2004 அன்று, புனேவில் உள்ள திலக் சமாரக மந்திரில் தேவர்கந்தர்வ பக்லேபுவா அறக்கட்டளை 'பகர்லா பாரிசாத தாரி' என்ற இசை நிகழ்ச்சியை வழங்கியது.
# மாணிக் வர்மா (கணினி விஞ்ஞானி)



**மாணிக் வர்மா** (Manik Varma ) ஒரு இந்திய கணினி விஞ்ஞானியும், மைக்ரோசாப்ட் ஆய்வின் இந்தியாவில் மூத்த முதன்மை ஆராய்ச்சியாளருமாவார். தில்லி, இந்திய தொழில்நுட்பக் கழகத்தின் கணினி அறிவியல் துறையின் துணை பேராசிரியராகவும் உள்ளார்.  

## கல்வி
ரோட்ஸ் உதவித் தொகை பெற்ற அறிஞராக இருந்த இவர், கணினி பார்வை வகைபாட்டில் பணிபுரியும் *ஆண்ட்ரூ ஜிஸ்ஸர்மன்* என்பவரின் வழிகாட்டுதலின் கீழ் ஆக்சுபோர்டு பல்கலைக்கழகத்தில் முனைவர் பட்டம் பெற்றார். மைக்ரோசாப்ட் ஆய்வில் சேருவதற்கு முன்பு பெர்க்லியில் உள்ள கணித அறிவியல் ஆராய்ச்சி நிறுவனத்தில் பிந்தைய முனைவர் பட்டத்தையும் பெற்றார்.  

## ஆராய்ச்சி
இவர் தற்போது இயந்திர கற்றல், கணினி பார்வை மற்றும் கணக்கீட்டு விளம்பரம் பற்றிய பரந்த துறைகளில் ஆராய்ச்சி நடத்தி வருகிறார். 2013 ஆம் ஆண்டில், *எக்ஸ்ட்ரீம் கிளாசிஃபிகேஷன் (எக்ஸ்ட்ரீம் மல்டி-லேபிள் கிளாசிஃபிகேஷன்* என்றும் அழைக்கப்படுகிறது) எனப்படும் இயந்திர கற்றலில் ஒரு புதிய பகுதியை இவர் தொடங்கி பிரபலப்படுத்தினார். எக்ஸ்ட்ரீம் வகைப்பாடு மில்லியன் கணக்கான *லேபிள்களின்* அளவில் *மல்டி லேபிள்* வகைப்பாட்டில் கவனம் செலுத்துகிறது. மேலும், தரவரிசை மற்றும் பரிந்துரையின் பாரம்பரிய சிக்கல்களை மறுபரிசீலனை செய்ய உதவுகிறது. பிங் மற்றும் அமேசானில் தயாரிப்பு ஒருங்கிணைப்புகளுடன் கல்வி மற்றும் தொழில் இரண்டிலும் தீவிர வகைப்பாட்டை வளர்த்து வருகிறது. மைக்ரோசாப்ட் ஆய்வு இந்தியாவில் தனது சகாக்களுடன் மாணிக் வர்மாவும் *எட்ஜ் மெஷின் லேர்னிங்* எனப்படும் இயந்திரக் கற்றலில் மற்றொரு முன்னுதாரணத்தை முன்மொழிந்தது. கடந்த காலத்தில், அமைப்பு வகைப்பாடு, பொருள் கண்டறிதல், பல கற்றல் மற்றும் தரவரிசை தொடர்பான புள்ளிவிவர அணுகுமுறைகளில் இவர் பணியாற்றினார்.  

## விருதுகள்
2019 ஆம் ஆண்டில் பொறியியல் அறிவியலுக்கு இவர் ஆற்றிய பங்களிப்பிற்காக மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான மதிப்புமிக்க சாந்தி ஸ்வரூப் பட்நாகர் விருது இவருக்கு வழங்கப்பட்டுள்ளது. இவரது ஆராய்ச்சிப் படைப்புகள் 2019 ஆம் ஆண்டில் WSDM சிறந்த காகித விருதையும் பில்ட்ஸிஸ் இரண்டாவது சிறந்த காகித விருதையும் வென்றன. இவர் இந்திய தேசிய பொறியியல் அகாதமியின் தேர்ந்தெடுக்கப்பட்ட உறுப்பினராகவும் உள்ளார் மேலும், பெர்க்லியில் உள்ள கலிபோர்னியா பல்கலைக்கழகத்தில் வருகை பேராசிரியராக இருந்தார். வடிவ பகுப்பாய்வு மற்ரும் இயந்திர நுண்ணறிவு பற்றிய *ஐஇஇஇ* பரிவர்த்தனைகளுக்கான இணை ஆசிரியராக இருப்பது இவரது தொழில்முறை சேவைகளில் அடங்கும்.
# கஜானன் திகம்பர் மதுல்கர்


**கஜானன் திகம்பர் மதுல்கர்** (Gajanan Digambar Madgulkar) (1 அக்டோபர் 1919 - 14 திசம்பர் 1977) ஒரு மாரத்தி கவிஞரும், பாடலாசிரியரும், எழுத்தாளரும் இந்திய நடிகருமாவாவார். இவர் தனது சொந்த மாநிலமான மகாராட்டிராவில் **கா தி ம** (गदिमा) என்ற எழுத்துக்களால் பிரபலமாக அறியப்படுகிறார். இவருக்கு 1951 இல் சங்கீத நாடக அகாதமி விருதும் 1969 இல் பத்மசிறீ விருதும் வழங்கப்பட்டது. இவர் தனது வாழ்க்கையில் 157 திரை நாடகங்களையும் 2000க்கும் மேற்பட்ட பாடல்களையும் எழுதியுள்ளார். மிகவும் குறிப்பிடத்தக்க படைப்பான "கீத ராமயணத்தின்" (இலக்கியம்) இசையமைப்பால் தற்போதைய சகாப்தத்தின் 'நவீன வால்மீகி' என்று அழைக்கப்பட்டார். 2019 இவரது பிறந்த நூற்றாண்டு ஆண்டாக கொண்டாடப்படுகிறது. மகாராட்டிரா அரசு பல்வேறு நிகழ்வுகளையும் விழாக்களையும் நடத்துகிறது.  

## தொழில்
மதுல்கர் கவிதை, சிறுகதைகள், புதினக்கள், சுயசரிதை, மராத்தி மற்றும் இந்தி திரைப்படங்களுக்கான வசனங்கள், பாடல் வரிகளை எழுதினார். இவரது கவிதைகள் *சுகம்-சங்கீத்* (ஒளி இசை), பாவகீதம் (உணர்ச்சிப் பாடல்கள்), பக்திகீதம் (பக்தி பாடல்கள்), லாவணி ( மகாராட்டிராவில் உள்ள நாட்டுப்புறப் பாடல்களின் வகை) போன்ற பல்வேறு வகையான இசை வடிவங்களுக்குத் தழுவின . இவர் 1938 இல் கோலாப்பூரில் திரைப்பட உலகில் நுழைந்தார். 157 மராத்தி மற்றும் 23 இந்தித் திரைப்படங்களுக்கு பங்களித்தார். இவர் ஒரு ஓவியராகவும் இருந்தார். இவர் இயற்கை காட்சிகளை வரைய விரும்பினார்.  

மராத்தி, இந்தி, ஆங்கிலம், உருது, பெங்காலி, குசராத்தி, பஞ்சாபி, கன்னடம், தமிழ், தெலுங்கு உள்ளிட்ட 10 மொழிகளில் இவருக்கு அறிவு இருந்தது. இவர், மராத்தியில் கவிதை மற்றும் புதினங்களை எழுதிய வியங்கடேசு மதுல்கரின் இளைய சகோதரராவார் .  

#### கீத ராமாயணம்
கீத ராமாயணம் (பாடல்களில் இராமாயணம் ) என்பது இவரது மிகவும் குறிப்பிடத்தக்க படைப்பாக கருதப்படுகிறது. மராத்தியில் வால்மீகி ராமாயணத்தின் ஒரு பாடல் பதிப்பான இது இராமாயணத்தின் நிகழ்வுகளை காலவரிசைப்படி விவரிக்கும் 56 பாடல்களைக் கொண்டுள்ளது. இதற்கு சுதிர் பத்கே இசையமைத்தார். இது வால்மீகியின் காவியமான ராமாயணத்தை அடிப்படையாகக் கொண்டிருந்தாலும், மதுல்கர் ஒரு வித்தியாசமான கதை வடிவத்தைத் தேர்ந்தெடுத்து, பாடல் வரிகளை எழிதியதற்காகப் பாராட்டப்பட்டார். இதற்காக இவர் "ஆதுனிக் வால்மீகி" (நவீன வால்மீகி) என்றும் அழைக்கப்பட்டார்.  

## விருதுகள்

- சங்கீத நாடக அகாடமி விருது - 1951
- பத்மசிறீ - 1969
- விஷ்ணுதாசு பவே தங்கப் பதக்கம் -1971

## சொந்த வாழ்க்கை
மதுல்கர், கோலாப்பூரைச் சேர்ந்த வித்யா என்பவரை மணந்தார் இவர்களுக், சிறீரீதர், ஆனந்த், சரத்குமார் என்ற மூன்று மகன்களும், வர்சா, கல்பலதா, தீபா, சுபாதா என்ற நான்கு மகளகளும் இருந்தனர். பிரபல மராத்தி எழுத்தாளர் வியங்கடேசு மட்கல்கர் இவரது தம்பியாவார்.  

புனேவில் உள்ள இவரது வீடு (பஞ்சவடி) இவரது ரசிகர்களை ஈர்க்கும் இடமாக மாறியுள்ளது.
# வடக்கு மண்டல பண்பாட்டு மையம்



**வடக்கு மண்டல பண்பாட்டு மையம்** *(North Zone Cultural Centre)* இந்தியாவின் பஞ்சாப் மாநிலத்திலுள்ள பட்டியாலா நகரத்தில் அமைந்துள்ளது. கலை, கைவினைப்பொருட்கள், மரபுகள் மற்றும் கலாச்சார பாரம்பரியங்களை பாதுகாக்கவும் ஊக்குவிக்கவும் இந்திய அரசாங்கத்தால் நிறுவப்பட்ட பல பிராந்திய கலாச்சார மையங்களில் வடக்கு மண்டல பண்பாட்டு மையம் முதன்மையானதாகும்.  

1985 ஆம் ஆண்டு மார்ச் மாதம் 23 அன்று பஞ்சாபின் உசைனிவாலா கிராமத்திற்கு வருகை தந்தபோது அப்போதைய இந்தியப் பிரதமர் இராசீவ் காந்தி வடக்கு மண்டல பண்பாட்டு மையத்தை நிறுவுவதாக அறிவித்தார்.  

வடக்கு மண்டல பண்பாட்டு மையம் இந்தியாவில் நிறுவப்பட்டுள்ள ஏழு கலாச்சார மண்டலங்களில் ஒன்றாகும். இந்திய அரசாங்கம் வரையறுக்கப்பட்ட மற்றும் நிர்வாக உள்கட்டமைப்பை இதற்கு வழங்கியுள்ளது.  

## இந்தியாவின் மற்ற பிராந்திய பண்பாட்டு மண்டலங்கள்

- மேற்கு மண்டல கலாச்சார மையம் உதய்பூர், ராஜஸ்தான்
- வடகிழக்கு மண்டல கலாச்சார மையம், திமாபூர், நாகாலாந்து
- தென் மண்டல கலாச்சார மையம், தஞ்சாவூர், தமிழ்நாடு
- தென்-மத்திய மண்டல கலாச்சார மையம், நாக்பூர்
- வட மத்திய மண்டல கலாச்சார மையம், அலகாபாத், உத்தரப்பிரதேசம்
- கிழக்கு மண்டல கலாச்சார மையம், கொல்கத்தா, மேற்கு வங்காளம்
# சிறீதர் பத்கே


**சிறீதர் பத்கே** (Shridhar Phadke) பிறப்பு 9 செப்டம்பர் 1950) இந்தியாவின் மகாராட்டிராவைச் சேர்ந்த பிரபலராவார்.  

## ஆரம்ப கால வாழ்க்கை
சிறீதர் 9 செப்டம்பர் 1950 அன்று மும்பையில் பிரபல மராத்திப் பாடகரும் இசையமைப்பாளருமான சுதிர் பத்கே, பாடகர் இலலிதாபாய் பத்கே ஆகியோருக்கு பிறந்தார். டி.ஜி. ரூபரேல் கலை அறிவியல் மற்றும் வணிகக் கல்லூரியில் தனது கல்வியை முடித்தார் பின்னர் 1970 ஆம் ஆண்டு அமெரிக்காவில் தகவல் தொழில்நுட்பத்தில் முதுகலைப் பட்டம் பெற்றார். பின்னர் ஏர் இந்தியாவில் சேர்ந்து, 2009 தகவல் தொழிநுட்ப நிர்வாக இயக்குநராக ஓய்வு பெற்றார்.  

இவர் இசையில் முறையான பயிற்சியைப் பெறவில்லை. தனது முதுகலை பட்டப்படிப்புக்காக அமெரிக்காவில் இருந்தபோது, 'தேவாச்சியே துவாரி' என்ற பக்தி பாடலுக்காக தனது முதல் பாடலை இயற்றினார். இந்த பாடலைக் கேட்ட இவரது தந்தை சுதிர் பத்கே இவரை பாராட்டினார். இந்த நிகழ்ச்சியை அமெரிக்காவில் தனது ஒரு நிகழ்ச்சியில் இவரது தந்தை பாடினார். பின்னர் இந்த பாடல் *ஓம்கார்* என்ற இசைத் தொகுப்பிற்காக சுரேஷ் வாட்கரின் குரலில் பதிவு செய்யப்பட்டது .  

## தொழில்
சிறீதர், "இலட்சுமிச்சி பவுல்" என்ற மராத்திய படத்துடன் இசை இயக்குநராக தனது வாழ்க்கையைத் தொடங்கினார். முன்னதாக இந்த படத்திற்கு இவரது தந்தை சுதிர் பத்கே இசையமைப்பதாக இருந்தது. ஆனால் இவர், இசையமைத்த "*பைட் அந்தராச்சே ஜாலே"* என்ற பாடலைக் கேட்ட இயக்குநர் இந்த படத்தின் அனைத்து பாடல்களையும் இசையமைக்க வேண்டுமென முடிவு செய்தார். பின்னர், இவர், பல இந்தி, மராத்தி படங்களுக்கு இசை அமைத்துள்ளார்.  

இவர், தொடர்ந்து உலகம் முழுவதும் தனது நிகழ்ச்சிகளை நிகழ்த்துகிறார்.
# சஞ்சய் பந்தோபாத்யாய்



**சஞ்சோய் பந்தோபாத்யாய்** (Sanjoy Bandopadhyay) (பிறப்பு: செப்டம்பர் 16, 1954) ஒரு பெங்காலி இந்திய பாரம்பரிய இசைக் கருவியான சித்தார் கலைஞராவார். இவர் முதன்மையாக ராதிகா மோகன் மைத்ரா, பீமலெந்து முகர்ஜி ஆகியோரின் சீடராவார்.  

## தொழில்
இந்தியாவின் கொல்கத்தா இரவீந்திர பாரதி பல்கலைக்கழகத்தின் கருவியிசைத் துறையில் தலைவர் பேராசிரியர் (உஸ்தாத் அலாவுதீன் கான் இருக்கை) ஆவார். எஸ்.எம். தாகூர் ஆவணமாக்கல் மற்றும் மொழி மற்றும் காலாவதியான இசைக்கருவிகள் ஆராய்ச்சி மையத்தின் இயக்குநராகவும் உள்ளார். காலாவதியான இசைக்கருவிகள் மூலம் உலகின் இனவியல் வரைபடத்திற்காக இந்த மையம் உருவாக்கப்பட்டுள்ளது. இந்த திட்டம் உலகம் முழுவதிலுமிருந்து வரும் அறிஞர்களின் ஆதரவோடு இயங்கும்.  

*ஜார்ஜ் ஏ. மில்லர்* வருகை பேராசிரியராக பண்டோபாத்யாய் அக்டோபர் 2005 இல் *அர்பானா-சாம்பேனில்* பல்கலைக்கழகத்திற்கு சென்றார். அதே ஆண்டில் இவர் கனடாவின் *எட்மண்டன் ஆல்பர்ட்டா* பல்கலைக்கழகத்திற்கும், இவர் 2008 இல் கொலராடோ பல்கலைக்கழகத்திற்கும், 2009 இல் சிகாகோ பல்கலைக்கழகத்திற்கும் சென்றுள்ளார். ஆம்ஸ்டர்டாம் பல்கலைக்கழகத்தில் (2008) நடந்த சர்வதேச மாநாட்டில் ஒரு கட்டுரையை வழங்க இவர் சிறப்பு அழைப்பாளாராக அழைக்கப்பட்டார்.
# கல்யாண் முகர்ஜி


**கல்யாண் குமார் முகர்ஜி** (Kalyan Kumar Mukherjea) (1943-2010) என்பவர் இந்திய பாரம்பரிய இசையில், குறிப்பாக சரோத் இசைக் கருவியின் செனியா சாஜகான்பூர் கரானா (பள்ளி) மீது ஆதிக்கம் செலுத்தியவராக இருந்தார். மேலும், இவர் ஒரு கணிதவியலாளராகவும் இருந்தார்.  

## ஆரம்ப கால வாழ்க்கை
முகர்ஜி 1943 இல் கொல்கத்தாவில் பிறந்தார். இவரது தந்தை, ஏ.கே. முகர்ஜி, ஒரு வெற்றிகரமான வழக்கறிஞர், அவர் இந்திய உச்ச நீதிமன்றத்தின் நீதிபதியாக உயர்ந்தார். நீதிபதி முகர்ஜியும் இந்திய தத்துவ அறிஞராக இருந்தார். மேலும் நவ்யா-நியாய இலக்கியங்களில் குறிப்பிடத்தக்க பங்களிப்புகளைச் செய்திருந்தார். நீதிபதி முகர்ஜியின் நெருங்கிய நண்பர்களில் சரோத் மேதையான ராதிகா மோகன் மைத்ரா போன்ற இசைக்கலைஞர்கள் இருந்தனர். இளம் கல்யாண் 1956 இல் மைத்ராவின் கீழ் பயிற்சியைத் தொடங்கினார். சித்தார் கலைஞர், பாடகர் மற்றும் இசையமைப்பாளர் டி.டி.ஜோஷியுடனும் படித்தார்.  

இவரது இசைக் கல்வி இவரது வாழ்க்கை முழுவதும் தடையின்றி தொடர்ந்தது. ஆனால் ஒரு ஆசிரியரின் (1962-1965 மற்றும் 1967-1976) நேரடிப் பயிற்சியின் கீழ் இல்லாத காலங்களும் இருந்தன.  

## கணிதவியலாளராக
முகர்ஜியா கேம்பிரிட்ஜ் கேம்பிரிச்சுப் பல்கலைக்கழகத்தில் இளங்கலை பட்டம் பெற்றார். பின்னர் கோர்னெல் பல்கலைக்கழகத்தில் கணிதத்தில் முனைவர் பட்டம் பெற்றார். 1968 இல், கலிபோர்னியா பல்கலைக்கழகத்தின் கணித பீடத்தில் சேர்ந்து 1976 வரை இபணியாற்றினார். தில்லியிலும், கொல்கத்தாவிலுமுள்ள இந்திய புள்ளிவிவர நிறுவனங்களில் பேராசிரியர் பதவியைப் பெறுவதற்காக இந்தியா திரும்பினார்.  

இவரது ஆராய்ச்சி ஆர்வங்கள் முதன்மையாக இடவியல் தொடர்பானவை. பிரெட்கோம் பன்மடங்கிலும், தற்செயல் கோட்பாட்டிலும் இவர் தனது அங்கீகார வெளியீடுகளைக் கொண்டிருந்தார். தனது முந்தைய ஆராய்ச்சி மாணவர் ராஜேந்திர பாட்டியாவுடன் இணைந்து, மேட்ரிக்ஸ் பகுப்பாய்விற்கும் பங்களித்தார். இவரது படைப்புகள் இவரது முந்தைய மாணவர்கள் மற்றும் சகாக்கள் மற்றும் சமகாலத்தவர்களால் கணிசமான ஆராய்ச்சியை உருவாக்கியது. இராஜேந்திர பாட்டியா, மகான் மித்ரா உள்ளிட்ட பல குறிப்பிடத்தக்க பங்களிப்பாளர்களுக்கும் இவர் வழிகாட்டினார்.  

## ஒரு இசைக்கலைஞராக
கலிபோர்னிய பல்கலைகழகத்திலிருந்த போது, முகர்ஜி புதிதாக உருவாக்கப்பட்ட இனவளவியல் துறையில் இந்திய பாரம்பரிய கருவி இசையின் பயிற்றுநராக பணியாற்றினார். மேலும் நிகழ்ச்சியின் ஆரம்ப நாட்களில் நசீர் ஜெயராசுபாயுடன் நெருக்கமாக இணைந்து பணியாற்றினார். இவரது மாணவர்களில் குனி, ஹண்டர் கல்லூரியின் இசை பேராசிரியர் பீட்டர் மானுவல் போன்றோர் இவரிடம் தனது பல வெளியீடுகளில் இணைந்து பணியாற்றினர்.  
## இறப்பு
பக்கவாதத்தால் பாதிக்கப்பட்டிருந்த பேராசிரியர். முகர்ஜி 2010 மார்ச் 31 அன்று இறந்தார்.  

## வெளியீடுகள்

### பத்திரிகை கட்டுரைகள்: கணிதம்

### புத்தகங்கள்: கணிதம்
1. Mukherjea, Kalyan:*Differential Calculus In Normed Linear Spaces*, American Mathematical Society, 2003 (, Hardcover)  
### எழுத்துக்கள்: இசை
Radhika Mohan Maitra – His Life and Times  
### இசைவெளியீடுகள்
Raga Shuddha Kalyan, India Archive Music, 2003
# வி. கோ. ஜாக்


**விஷ்ணு கோவிந்த் ஜாக்** (Vishnu Govind Jog**)** (22 பிப்ரவரி 1922 - 31 சனவரி 2004)) **வி. கோ. ஜாக்** என நன்கு அறியப்பட்ட இவர் ஓர் இந்திய வயலின் கலைஞராவர். 20 ஆம் நூற்றாண்டில் இந்தியப் பாரம்பரிய இசை பாரம்பரியத்தில் வயலினில் முதன்மையானவரான இவர், வயலினை இந்தியப் பாரம்பரிய இசையில் அறிமுகப்படுத்திய பெருமைக்குரியவர்.  

## ஆரம்ப கால வாழ்க்கை
1922 இல் மும்பையில் பிறந்த இவர், எஸ். சி. அதாவலே மற்றும் மறைந்த கண்பத் ராவ் புரோகித் ஆகியோரிடமிருந்து தனது ஆரம்ப பயிற்சியைப் பெற்றார். மிகச் சிறிய வயதில், 1930களில் லக்னோவின் பட்கண்டே இசைக் கல்லூரியில் தனது மூத்தக் கலைஞர்களுடன் இணைந்தே இருந்தார். இவர், தனது பன்னிரெண்டாவது வயதில் இசைப் பயிற்சியைத் தொடங்கினார். பின்னர் பாபா அலாவுதீன் கான் மற்றும் பண்டிட் எஸ். என். இரதன்ஜங்கர் போன்ற இந்தியாவின் மிகச் சிறந்த இசைக்கலைஞர்களிடம் பயிற்சி பெற்றார்.  

தனது ஆரம்பகால பயிற்சியை சங்கர் ராவ் அதாவி, கணபத் ராவ் புரோகித் மற்றும் வி. சாத்திரி ஆகியோரின் கீழ் பெற்றார். பின்னர் முனைவர் எஸ். என். இரதன்ஜங்கர் மற்றும் அலாவுதீன் கான் ஆகியோரிடமிருந்து விரிவான பயிற்சி பெற்றார். அதைத் தொடர்ந்து, விசுவேசுவர் சாத்திரியிடம் பயிற்சி பெற்றார். இலங்கையின் பண்டிட் அமரதேவா இவரது சீடராவார்.  

1980இல் சங்கீத நாடக அகாதமி விருதினையும் 1983 ஆம் ஆண்டில் இந்தியக் குடியரசுத் தலைவரிடமிருந்து பத்ம பூசண் விருதினையும் பெற்றுள்ளார். இவர் ஓய்வுபெறும் நேரத்தில் அனைத்திந்திய வானொலியின் துணைத் தலைமை தயாரிப்பாளராக உயர்ந்தார்.  

## சொந்த வாழ்க்கை
1999 ஆம் ஆண்டு தொடங்கி, இவர் நடுக்குவாத நோயால் அவதிப்பட்டார். மேலும் தனது பிற்காலங்களில் சுவாசக் கோளாறால் அவதிப்பட்டார். நீண்டகால நோய்க்குப் பிறகு இவர் 31 சனவரி 2004 அன்று தெற்கு கொல்கத்தாவில் இறந்தார். ஒவ்வொரு ஆண்டும் சனவரி 31 ஆம் தேதி கொல்கத்தாவில் 'சுவரசதானா' என்ற இசை நிகழ்ச்சி நடத்தப்படுகிறது. இது இவரது நினைவாக இவரது சீடர் வல்லப பாண்டியோபாத்யாயால் நிறுவப்பட்டது.
# வேப்பிலாங்குளம்



**வேம்பை** என்றும் அழைக்கப்படும் **வேப்பிலாங்குளம்** (*Veppilankulam*) என்பது தமிழ்நாட்டின், திருநெல்வேலி மாவட்டத்தின், இராதாபுரம் வட்டத்தில் உள்ள கிராமம் ஆகும்.  

## நிலவியல்
வேப்பிலாங்குளம் இல் அமைந்துள்ளது. சாலை வழியாக இது &nbsp;பணகுடியிலிருந்து கிழக்கே 8 கி.மீ. தொலைவில் அமைந்துள்ளது  

## அணுகல்

### தொடருந்து
அருகில் உள்ள தொடருந்து நிலையங்கள் : வள்ளியூர் (VLY) - 14.5&nbsp;கி.மீ, கன்னியாகுமரி (CAPE) - 30&nbsp;கி.மீ.  

### வானூர்தி
உள்நாட்டு வானூர்தி நிலையம் : தமிழ்நாட்டின், தூத்துக்குடி - 90&nbsp;கி.மீ.  

பன்னாட்டு வானூர்தி நிலையம் : கேரளத்தின், திருவனந்தபுரம் - 103&nbsp;கி.மீ.
# இந்தியத் துடுப்பாட்ட அணியின் இங்கிலாந்துச் சுற்றுப் பயணம், 2021



இந்தியத் துடுப்பாட்ட அணி ஐந்து தேர்வுத் துடுப்பாட்டப் போட்டிகளில் விளையாடுவதற்காக 2021 ஆம் ஆண்டில் ஆகஸ்ட் மற்றும் செப்டம்பர் மாதங்களில் இங்கிலாந்திற்குச் சுற்றுப் பயணம் மேற்கொள்ள உள்ளது.  

## அணிகள்
| தேர்வுத் தொடர் |  |  |
| --- | --- | --- |
| * ஜோ ரூட் (த)
* ஜேம்ஸ் அண்டர்சன்
* ஜோனி பேர்ஸ்டோ
* தொம் பெசு
* ஸ்டூவர்ட் பிரோட்
* ரோரி பர்ன்ஸ்
* ஜோஸ் பட்லர் (குகா)
* சாக் கிராலி
* சாம் கர்ரன்
* கசீப் கமீது
* டான் லாரன்சு
* சாக் லீச்
* கிரேக் ஓவர்டன்
* ஓலி போப்
* ஓலி ராபின்சன்
* டொம் சிப்லி
* 
பென் ஸ்டோக்ஸ்

* மார்க் வூட் | * விராட் கோலி (த)
* அஜின்கியா ரகானே (துத)
* மாயங் அகர்வால்
* ரவிச்சந்திரன் அசுவின்
* கே. எசு. பாரத் (குகா)
* ஜஸ்பிரித் பும்ரா
* அபிமன்யு ஈஸ்வரன்
* 
சுப்மன் கில்

* ரவீந்திர ஜடேஜா
* ரிஷப் பந்த் (குகா)
* அக்சார் பட்டேல்
* செதேஷ்வர் புஜாரா
* கே. எல். ராகுல்
* ரித்திமான் சாஃகா (குகா)
* முகம்மது சமி
* இஷாந்த் ஷர்மா
* ரோகித் சர்மா
* பிரித்வி ஷா
* முகமது சிராஜ்
* 
வாசிங்டன் சுந்தர்

* ஷர்துல் தாகூர்
* ஹனுமா விஹாரி
* சூர்யகுமார் யாதவ்
* உமேஸ் யாதவ் | } |

## தேர்வுத் தொடர்

### முதல் போட்டி

---
### இரண்டாவது போட்டி

---

### மூன்றாவது போட்டி

### நான்காவது போட்டி

### ஐந்தாவது போட்டி
# சரவண சக்தி


**சரவண சக்தி** (*Saravana Sakthi*) என்பவர் ஓர் இந்திய நடிகரும், இயக்குநருமாவார். இவர் தமிழ் மொழிப் படங்களில் பணிபுரிகிறார். இவர் இருபத்தைந்துக்கும் மேற்பட்ட படங்களில் நடித்துள்ளார்.  

## தொழில்
சரவண சக்தி எஸ். ஏ. சந்திரசேகரிடம் உதவி இயக்குநராக தனது வாழ்க்கையைத் தொடங்கினார். "தண்டாயுதபணி" (2007), "நாயகன்" (2008) ஆகிய படங்களில் இயக்குநராகப் பணியாற்றினார். பின்னர் இவர் ஒரு நடிகரானார். "குட்டிப் புலி" (2013) திரைப்படத்தில் இவரது பாத்திரத்திற்கான அங்கீகாரத்தைப் பெற்றார். இது இவருக்கு பல படங்களின் வாய்ப்பைப் பெற்றுத் தந்தது. "சூறக்காத்து" (2017) படத்தில் திரைக்கதை எழுத்தாளராக பணியாற்றினார். பின்னர் இவர் "பில்லா பாண்டி" (2019) படத்தின் வழியாக மீண்டும் இயக்குநர் பணிக்கு திரும்பினார்.  

## திரைப்படவியல்

; இயக்குநராக  

- தண்டாயுதபாணி (2007)
- தர்மதுரை (2016)
- சண்டக்கோழி 2 (2018)
- தேவராட்டம் (2019)
- மிக மிக அவசரம் (2019)
- அடுத்த சாட்டை (2019)
- உற்றான் (2020)
- வால்டர் (2020)
- காக்டெயில் (2020)
- டேனி (2020)
- க/பெ ரணசிங்கம் (2020)
- மாமனிதன்